Avionët elektrikë, ëndërr apo realitet?
Megjithëse avionët elektrikë për pasagjerë i takojnë së ardhmes, helikopterët me bateri mund të dalin në treg pas disa vitesh
John Monnett është themeluesi i firmës Sonex Aircraft. Ai flet me pasion kur flet për vetitë e avionit të ri eksperimental WAIEX. Ky i ngjan një avioni të vogël po zhurmën nuk e ka aspak si të një avioni të vogël. Kjo sepse ky version i WAIEX-it nuk përdor motor me djegie të brendshme por punon me bateri. Avioni me bateri WAIEX është produkt i një nisme të quajtur Sonex e-flight. Kompanie e filloi këtë punë në vitin 2006 për të nxitur krijimin e avionëve me burrime të tjera energjie. thotë Craig Willan, inxhinier avionësh. Ai e ka ndjekur nga afër procesin e ndërtimit të avionit elektrik. Kështu mendon edhe inxhinieri Jonathan Hartman. Hartman bën pjesë në ekipin e firmës Sikorsky Aircraft që ka në dorë projektin e quajtur Firefly. Fjala është për një helikopter me një rotor të vetëm që funksionon me bateri të prodhuara nga firma amerikane Hybrid. Hartman thotë se kompanisë i lindi kjo ide për shkak të luhatjes së çmimeve të benzinës në treg. Megjithatë, pikërisht ajo që i vë në lëvizje avionët elektrikë është edhe pengesa më e madhe. Bateritë janë të mëdha dhe të rënda kështu që krijimi i baterive më të lehta është sfida më e madhe për makina të tilla që nuk e durojnë dot peshën. Hartman mendon se Sikorsky e ka gjetur zgjidhjen. Ai shpreson që provat e helikopterit me njerëz të fillojnë së shpejti. Projektet Sonex dhe Sikorsky janë dy shembuj në morinë e gjerë të shpikjeve që lidhen me avionin elektrik, i cili është në fazën e lindjes. Ekpertët thonë se përdorimi i kësaj teknologjie në avionët e udhëtarëve është një ëndërr e cila i përket së ardhmes së largët.